พึ่งเริ่มกินยาคุมครั้งแรกได้2วัน แล้ววันที่2แฟนมีเพศสัมพันธ์แล้วหลั่งใน เราซื้อยาคุมฉุกเฉินมากินแล้วเราจะท้องไหม แล้วยาคุมแบบปกติต้องกินต่อเนื่องไหม
สวัสดีค่ะ หากได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที ดังนั้น เมื่อทานไป 2 วัน แล้วมีเพศสัมพันธ์ ก็ไม่จำเป็นต้องทานยาคุมฉุกเฉินไปค่ะแต่หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากทานไปเพียง 2 วัน แล้วมีเพศสัมพันธ์ ก็จะมีโอกาสตั้งครรภ์ได้ แต่หากได้ยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะ ส่วนยาคุมกำเนิด ก็ให้ทานต่อไปตามเวลาเดิมปกติทุกวันค่ะส่วนเรื่องการตั้งครรภ์นั้น หากจะให้แน่นอน ก็ควรตรวจหาการตั้งครรภ์ดูหลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ